PRM โบรกคาดกำไร Q4/65 โตกว่า 4 เท่าตัว จับตาปี 66 กำไรโตต่อ แนะซื้อเป้า 9.50 บาท
PRM โบรกคาดกำไรไตรมาส 4/65 โตกว่า 4 เท่าตัว จับตาปี 66 กำไรโตต่อ รับอานิสงส์ปรับสัญญาระยะยาว ธุรกิจเรือขนส่งหนุน แนะซื้อเป้า 9.50 บาท 
PRM โบรกคาดกำไรไตรมาส 4/65 โตกว่า 4 เท่าตัว จับตาปี 66 กำไรโตต่อ รับอานิสงส์ปรับสัญญาระยะยาว ธุรกิจเรือขนส่งหนุน แนะซื้อเป้า 9.50 บาท
26 ม.ค. 2566

บล.โนมูระ พัฒนสิน ระบุในบทวิเคราะห์วันนี้ (26 ม.ค.66) ว่า บริษัท พริมา มารีน จำกัด (มหาชน) หรือ PRM แนะนำราคาเป้าหมาย 9.50 บาท เป็นผู้นำในเรือขนส่งน้ำมัน/ปิโตร (ลูกค้าหลัก กลุ่มปตท. + บางจาก) และเรือกักเก็บน้ำมัน (FSU) ธุรกิจอยู่ใน Cycle ที่ดีจาก 1. เรือขนส่งดีทั้งเรือเล็ก ฟื้นตามภาคท่องเที่ยว และเรือใหญ่ฟื้นจากจำนวนเรือเพิ่มและค่าระวางเพิ่ม ส่วนเรือกักเก็บ (FSU) คาด Utilization rate ใกล้เต็ม จากระดับน้ำมันที่ต่ำ เป็นจุดสะสมของลูกค้า
โดยรวมคาดกำไรไตรมาส 4/2565 อยู่ที่ 454  ล้านบาท โต 453% เทียบช่วงเดียวกันของปีก่อน,โต 8% เทียบไตรมาสก่อนหน้า) และมองกำไรปกติปี 2566 โต 20% 2. บนโครงสร้าง Recurring income เพิ่มจาก 20% เป็น 50% จากปรับสัญญาเป็นระยะยาวเพิ่มขึ้น จากธุรกิจเรือขนส่ง
ด้าน Valuation: หุ้นซื้อขาย PER 14 เท่า ยังต่ำกว่ากลุ่มซึ่งอยู่ที่ 15 เท่า โดยปัจจัยหนุนหุ้นน่าสนใจ บนภาพอุตสาหกรรมเรือบรรทุกน้ำมันเอเชียเป็นเชิงบวก และผลประกอบการบริษัทอยู่ในจุดดี บนกำไรที่มั่นคงขึ้น